Финале Евросонга те године одржано је 4. маја, а занимљиво је да је песма "Бразил" изведено у потпуно другачијем аранжману у односу на верзију која је победила на националном избору. Беби Дол је отворила такмичење у Риму, а након гласања 22 национална жирија такмичење је завршила на претпоследњем 21. месту са свега једним освојеним бодом. Једини бод Југославији је доделио жири из Малте. Песма "Бразил" је тако остала уписана као последњи представник јединствене Југославије, те као песма са другим најлошијим пласманом Југославије у историји тог такмичења, одмах после Сабахудина Курта чија композиција "Живот је склопио круг" је 1964. заузела последње место без освојених бодова.